Amendă usturătoare pentru firma din București care a depozitat deșeuri medicale periculoase în aer liber. Garda de mediu a sesizat și Poliția
Firma din Sectorul 1 al Capitalei la care a fost găsită, în urmă cu o săptămână, o cantitate de o tonă de deșeuri medicale periculoase - seringi, ace, catetere, perfuzoare cu tubulatură - a fost amendată de Garda de Mediu cu 300.000 de lei. Totodată, comisarii Gărzii au depus o sesizare penală, iar polițiștii au început cercetări în acest caz.